CELEX: 32010D0163
Language: bg
Date: 2010-03-08 00:00:00
Title: 2010/163/ЕС: Решение на Комисията от 8 март 2010 година за изменение на Решение 2008/22/ЕО за определяне на правилата за изпълнение на Решение № 573/2007/ЕО на Европейския парламент и на Съвета за създаване на Европейски фонд за бежанците за периода 2008—2013 г. като част от общата програма Солидарност и управление на миграционните потоци относно системите за управление и контрол на държавите-членки, правилата за административно и финансово управление и допустимостта на разходи за проекти, съфинансирани от Фонда (нотифицирано под номер C(2010) 1210)

19.3.2010   
            
            
               BG
            
            
               Официален вестник на Европейския съюз
            
            
               L 69/16
            
         РЕШЕНИЕ НА КОМИСИЯТА
   от 8 март 2010 година
   за изменение на Решение 2008/22/ЕО за определяне на правилата за изпълнение на Решение № 573/2007/ЕО на Европейския парламент и на Съвета за създаване на Европейски фонд за бежанците за периода 2008—2013 г. като част от общата програма „Солидарност и управление на миграционните потоци“ относно системите за управление и контрол на държавите-членки, правилата за административно и финансово управление и допустимостта на разходи за проекти, съфинансирани от Фонда
   (нотифицирано под номер C(2010) 1210)
   (само текстовете на английски, български, гръцки, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език са автентични)
   (2010/163/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение № 573/2007/ЕО на Европейския парламент и на Съвета от 23 май 2007 г. за създаване на Европейски фонд за бежанци за периода от 2008 до 2013 г. като част от Общата програма „Солидарност и управление на миграционните потоци“ и за отмяна на Решение 2004/904/ЕО на Съвета (1), и по-специално член 23 от него,
   като има предвид, че:
   
               (1)
            
            
               Решение № 573/2007/ЕО бе изпълнено с Решение 2008/22/ЕО на Комисията (2).
            
         
               (2)
            
            
               Предвид принципа за добро финансово управление е уместно да бъде определен таван за натрупаната обща сума на плащанията по предварителното финансиране за държавите-членки за годишните програми.
            
         
               (3)
            
            
               В съответствие с член 3 от Протокола относно позицията на Обединеното кралство и Ирландия, приложен към Договора за Европейския съюз и към Договора за функционирането на Европейския съюз, Обединеното кралство е обвързано с основния акт и като следствие от това, с настоящото решение.
            
         
               (4)
            
            
               В съответствие с член 3 от Протокола относно позицията на Обединеното кралство и Ирландия, приложен към Договора за Европейския съюз и към Договора за функционирането на Европейския съюз, Ирландия е обвързана с основния акт и като следствие от това, с настоящото решение.
            
         
               (5)
            
            
               В съответствие с членове 1 и 2 от Протокола за позицията на Дания, приложен към Договора за Европейския съюз и към Договора за функционирането на Европейския съюз, Дания не е обвързана с това решение и не го прилага.
            
         
               (6)
            
            
               Решение 2008/22/ЕО следва съответно да бъде изменено,
            
         ПРИЕ НАСТОЯЩОТО РЕШЕНИЕ:
   Член 1
   Решение 2008/22/ЕО се изменя, както следва:
   
               1.
            
            
               Заглавието на член 24 се заменя със следното:
               „Доклади за напредъка и окончателни доклади за изпълнението на годишните програми и искания за плащания“
            
         
               2.
            
            
               В член 24 се добавя следният параграф 4:
               „4.   С позоваване на член 39, параграфи 3 и 4 от основния акт натрупаната обща сума от плащанията по предварителното финансиране за държавите-членки не може да надхвърля 90 % от общата сума, предоставена на съответната държава-членка в решението за финансиране, с което се одобрява годишната програма.
               Когато държавата-членка е отделила на национално равнище по-малка от общата сума, отпусната с решение за финансиране, с което се одобрява годишната програма, натрупаната обща сума на плащанията по предварителното финансиране не може да надхвърля 90 % от сумата, отделена на национално равнище.“
            
         Член 2
   Адресати на настоящото решение са Кралство Белгия, Република България, Чешката република, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Република Унгария, Република Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия, Кралство Швеция и Обединеното кралство Великобритания и Северна Ирландия.
   
      Съставено в Брюксел на 8 март 2010 година.
      
         
            За Комисията
         
         Cecilia MALMSTRÖM
         
            Член на Комисията
         
      
   
   
      (1)  ОВ L 144, 6.6.2007 г., стр. 1.
   
      (2)  ОВ L 7, 10.1.2008 г., стр. 1.